Gustav Edén

Gustav Adolf Edén (født 29. desember 1891 i Råde, død 19. september 1966) var en norsk fotballspiller. Han representerte Fredrikstad Fotballklubb. Debuten kom da han var tilskuer under en kamp mellom Fredrikstad og Kjøbenhavns Boldklub i 1908. Fredrikstads Andreas Brynildsen ble skadet, og Edén kastet jakka og ble med på laget.

Han var skredder av yrke, og i læretiden oppholdt han seg i København, Berlin og Paris og spilte for en klubb i hver av disse byene. I 1914, da første verdenskrig brøt ut, forlot han Paris og flyttet tilbake til Fredrikstad. Året etter ble han den første øsfolding på det norske landslaget da han spilte høyre half mot Sverige i Kristiania. Dette ble hans eneste landskamp.

Edén var formann i Fredrikstad FK i 1921 og var den første som mottok klubbens gullmerke. Han var dessuten aktiv i flere idretter og deltok blant annet i Holmenkollen i 1906 og drev friidrett for Fredrikstad Idrettsforening.

 Referanser 

 Eksterne lenker 


Kategori:Norske fotballspillere
Kategori:Norske landslagsspillere i fotball for herrer
Kategori:Fotballspillere for Fredrikstad FK
Kategori:Fotballspillere for Tennis Borussia Berlin
Kategori:Fotballspillere for Red Star FC
Kategori:Norske fotballspillere i Danmark
Kategori:Norske fotballspillere i Tyskland
Kategori:Norske fotballspillere i Frankrike
Kategori:Norske kombinertløpere
Kategori:Personer fra Råde kommune
Kategori:Fødsler i 1891
Kategori:Dødsfall i 1966